Tyrion Lannister

Tyrion Lannister on George R. R. Martinin luoma kuvitteellinen hahmo kirjasarjassa Tulen ja jään laulu ja televisiosarjassa Game of Thrones. Televisiosarjassa häntä esittää Peter Dinklage.

Tyrion Lannister on Tywin Lannisterin poika sekä Jaimen ja Cersein nuorempi veli. Tyrion on lyhytkasvuinen, minkä vuoksi hän on saanut lisänimen ”Peikko” (). Hän on hyvin viisas ja käyttää nerokkuuttaan hyväkseen monessa tilanteessa.

Hahmo
Taustaa
Tyrion syntyi vuonna 272 AL Casterlynkalliolla rikkaaseen Lannister-sukuun. Hänen isänsä, lordi Tywin Lannister, on Länsimaiden lääninherra ja hänen äitinsä tämän vaimo Joanna Lannister. Hän on lyhytkasvuinen ja hänen silmänsä ovat eri paria.Martin, 1998: A Clash of Kings, ”Luku 5: Jon I”. Hänen äitinsä kuoli synnyttäessään Tyrionia, mitä hänen isänsä ja hänen siskonsa Cersei eivät ole antaneet anteeksi.Martin, 2000: A Storm of Swords, ”Luku 38: Tyrion V”. Tyrion tulee hyvin toimeen Cersein kaksoisveljen Jaimen kanssa ja hänellä on hyvät välit myös setäänsä Kevaniin. Hän on kirjaoppinut ja viisas, mikä usein hyvittää hänen lyhytkasvuisuutensa.Martin, 2000: A Storm of Swords, ”Luku 28: Sansa III”.

13-vuotiaana Tyrion pelasti nuoren Tyshan raiskaajilta ja pari rakastui. He menivät salaa naimisiin ja elivät hetken avioparina. Kun Tywin sai tietää avioliitosta, tämä valehteli Tyshan olevan prostituoitu ja mitätöi avioliiton. Lisäksi hän antoi Tyshan vartiomiehilleen raiskattavaksi ja pakotti Tyrionin katsomaan. Tämän jälkeen Tyrion on vihannut isäänsä.Martin, 1996: A Game of Thrones, ”Luku 42: Tyrion VI”.

Luonne
Tyrion on yhtä älykäs, ellei älykkäämpi, kuin isänsä ja on myös hyvä taktikko. Hän osaa myös lukea ihmisiä erityisen hyvin. Lyhytkasvuisuutensa vuoksi, hän kokee sympatiaa muita syrjittyjä kohtaan. Tästä esimerkkinä muun muassa äpärä Jon Nietos ja jaloistaan halvaantunut Bran Stark, jolle Tyrion tekee satulan. Tyrion on hyvin lojaali heitä kohtaan, jotka kunnioittavat häntä. Tyrion ei kuitenkaan ole täysin viaton, sillä hän usein juo liikaa ja käy usein ilotaloissa.

Sarjan tapahtumat

Valtaistuinpeli
Tyrion on osa kuningas Robert Baratheonin kulkuetta, joka matkaa Talvivaaraan.Martin, 1996: A Game of Thrones, ”Luku 4: Eddard I”. Talvivaarassa Bran Starkin pudottua tornista, hän saa sisarenpoikansa prinssi Joffreyn ottamaan osaa tämän vanhempien suruun.Martin, 1996: A Game of Thrones, ”Luku 9: Tyrion I”. Kun kuningasperhe lähtee Talvivaarasta, Tyrion matkaa Muurille ennen palaamistaan etelään.Martin, 1996: A Game of Thrones, ”Luku 13: Tyrion II”. Muurilla hän ystävystyy Yövartion ylikomentaja Jeor Mormontin ja samaan aikaan Muurille saapuneen Jon Nietoksen kanssa.Martin, 1996: A Game of Thrones, ”Luku 21: Tyrion III”. Tyrion lähtee takaisin Kuninkaansatamaan. Matkalla hän jää Catelyn Starkin vangiksi, joka epäilee häntä syylliseksi Branin murhayritykseen.Martin, 1996: A Game of Thrones, ”Luku 28: Catelyn V”. Hänet viedään Kotkanpesään, jota hallinnoi Catelynin siskon Lysa Arrynin poika. Lysa sulkee hänet taivasselliin murtaakseen hänet. Lopulta Tyrion tuodaan oikeuden eteen ja hän vaatii kaksintaistelua.Martin, 1996: A Game of Thrones, ”Luku 38: Tyrion V”. Tyrionin puolestataistelija Bronn päihittää ser Vardis Egenin ja Tyrion lasketaan vapaaksi. Kaksikko lähtee Laaksosta, mutta joutuvat klaanilaisten piirittämiksi. Tyrion saa klaanilaiset puolelleen lupaamalla heille aseita ja Arryninlaakson.

Tyrion saapuu Jokimaille, jotka hänen isänsä lordi Tywin on vallannut.Martin, 1996: A Game of Thrones, ”Luku 56: Tyrion VII”. Tywin päättää sijoittaa Tyrionin ja klaanilaiset tulevan taistelun eturintamalle. Taistelua edeltävänä iltana Bronn hankkii Tyrionille nuoren prostituoidun, Shaen. Yöllä Starkin joukot tekevät yllätyshyökkäyksen leiriin. Tyrion ja klaanilaiset ovat mukana taistelussa. Tyrion haavoittuu hieman, mutta taistelu on voitokas. He saavat kuitenkin tietää, että hyökkäys oli vain hämäystä ja että Robb Stark on vanginnut Tyrionin veljen, Jaimen.Martin, 1996: A Game of Thrones, ”Luku 62: Tyrion VIII”. Lordi Tywin vetäytyy Harrenhaliin ja käskee Tyrionin mennä Kuninkaansatamaan toimimaan Kuninkaan Kourana hänen sijastaan.Martin, 1996: A Game of Thrones, ”Luku 69: Tyrion IX”.

Kuninkaiden koitos
Tyrion saapuu Kuninkaansatamaan Shae, Bronn ja klaanilaiset mukanaan. Hän esittää Cerseille lordi Tywinin kirjeen, jossa kerrotaan Tyrionin toimivan kuninkaan Kourana kunnes hän palaa. Tyrion muuttaa Kouran torniin ja ensitöikseen poistattaa Eddard Starkin ja tämän henkilökunnan päät Punalinnan muurilta.Martin, 1998: A Clash of Kings, ”Luku 3: Tyrion I”. Tyrion liittoutuu Varysin kanssa joka auttaa häntä erottamaan Janos Slyntin kaupunginkaartin päällikön tehtävistä, ja asettamaan ser Jacelyn Bywaterin hänen tilalleen. Tyrion karkottaa Janos Slyntin ja hänen kätyrinsä Muurille.Martin, 1998: A Clash of Kings, ”Luku 8: Tyrion II”. Hän saa selville, että suurmestari Pycelle on Cersein tiedonantaja ja heittää tämän tyrmään. Hän lähettää sisarentyttärensä Myrcellan Dorneen ja järjestää kihlauksen Myrcellan ja prinssi Trystane Martellin välillä.Martin, 1998: A Clash of Kings, ”Luku 20: Tyrion V”.

Kun Renly Baratheon murhataan, Tyrion hankkii Tyrellit puolelleen tarjoamalla kihlausta Joffreyn ja Margaery Tyrellin välillä.Martin, 1998: A Clash of Kings, ”Luku 36: Tyrion VIII”. Tyrion jatkaa Cersein suunnitelmien pilaamista, jonka seurauksena Cersei vangitsee Alayayan, sillä uskoo tämän olevan Shae. Tyrion on raivoissaan ja vannoo ottavansa Cerseiltä kaiken josta hän välittää.Martin, 1998: A Clash of Kings, ”Luku 54: Tyrion XII”. Kun Stannis Baratheonin joukot hyökkäävät Kuninkaansatamaan meritse taistelussa, joka nimetään Mustavirran taisteluksi, Tyrion käyttää elovalkeaa, joka tuhoaa suurimman osan Stannisin laivastosta. Hän joutuu johtamaan taistelua vihollisten päästyä rantaan, koska tulta pelkäävä Sandor Clegane vetäytyy taistelusta.Martin, 1998: A Clash of Kings, ”Luku 59: Tyrion XIII”. Taistelun aikana kuninkaankaartin ser Mandon Moore lyö Tyrionia miekalla yrittäen tappaa tämän. Tyrion menettää nenänsä, mutta hänen aseenkantajansa Podrick Payne pelastaa hänet ennen kuin Moore ehtii tappaa häntä.Martin, 1998: A Clash of Kings, ”Luku 61: Tyrion XIV”. Tyrion pyörtyy ja herää jonkin ajan kuluttua taistelusta arpisena, ja uskoo Cersein olleen salamurhayrityksen takana.Martin, 1998: A Clash of Kings, ”Luku 67: Tyrion XV”.

Miekkamyrsky
Tyrion toipuu muutamaa viikkoa myöhemmin ja saa tietää lordi Tywinin ottaneen kaiken kunnian taistelun voitosta ja ottaneen paikkansa Kourana.Martin, 2000: A Storm of Swords, ”Luku 4: Tyrion I”. Tyrion korvaa lordi Petyr Baelishin rahamestarina, kun Baelishistä tehdään Harrenhalin lordi. Tyrion pakotetaan naimisiin Sansa Starkin kanssa, jottei tätä ehditä naittaa Willas Tyrellille.Martin, 2000: A Storm of Swords, ”Luku 32: Tyrion III”. Tyrion uhmaa käytäntöä eikä pane avioliittoaan täytäntöön todeten ettei hän koske Sansaan ellei tämä sitä halua. Lordi Tywin painostaa häntä sukunsa tähden, sillä perillinen saattaisi aikanaan taata Lannisterin suvulle Talvivaaran. Avioliitto ei tuo Tyrionille iloa, sillä Sansa inhoaa häntä ja Shaekin on välinpitämätön.Martin, 2000: A Storm of Swords, ”Luku 58: Tyrion VII”.

Kuningas Joffreyn hääjuhlassa Tyrion joutuu kiistaan kuninkaan kanssa, jonka jälkeen Joffrey murhataan. Tyrionia syytetään murhasta ja hänet vangitaan Cersein käskystä.Martin, 2000: A Storm of Swords, ”Luku 60: Tyrion VIII”. Tyrion on jälleen kuultavana rikoksesta, johon hän on syytön. Oikeudenkäynnissä Cersei tuo todistajaksi ser Osmund Mustapadan, joka valehtelee ja väittää Joffreyn olleen varma, että Tyrion yrittää tappaa hänet. Suurmestari Pycelle väittää Tyrionin varastaneen häneltä myrkkyjä, ja Shae tuodaan oikeuden eteen nöyryyttämään häntä. Ensimmäisen päivän jälkeen tilanne näyttää toivottomalta, mutta Tyrion turvautuu kaksintaisteluun, kun Dornen prinssi Oberyn Martell lupautuu taistelemaan hänen puolestaan.Martin, 2000: A Storm of Swords, ”Luku 66: Tyrion IX”. Oberyn Martell taistelee Gregor Cleganea vastaan ja häviää taistelun, vaikka ehtiikin haavoittaa tätä kuolettavasti.Martin, 2000: A Storm of Swords, ”Luku 70: Tyrion X”.

Prinssi Oberynin kuolema tuomitsee Tyrionin, mutta hänen teloitustaan edeltävänä yönä, Jaime auttaa häntä pakenemaan sellistään. Paon aikana Jaime kertoo, ettei Tyrionin ensimmäinen vaimo Tysha ollutkaan prostituoitu, vaan tavallinen tyttö joka oli aidosti rakastunut Tyrioniin. Tyrion näkee tämän anteeksiantamattomana tekona ja vannoo kostoa Tywinille, Jaimelle ja Cerseille. Hän myös piinaa Jaimea kertoen hänelle Cersein uskottomuudesta ja valehtelee murhanneensa Joffreyn. Ennen kuin hän jättää Punalinnan taakseen, Tyrion käy isänsä makuuhuoneessa ja kuristaa siellä tapaamansa Shaen. Sen jälkeen hän kohtaa isänsä ja kysyy mitä Tyshalle tapahtui. Hän sanoo huoran lähetetyn matkoihinsa saatuaan maksun. Tyrion tappaa isänsä varsijousella ja pakenee Kapean meren taakse Varysin valitsemaan tuntemattomaan paikkaan.Martin, 2000: A Storm of Swords, ”Luku 77: Tyrion XI”.

Korppien kestit
Tyrion on yhä paossa Kapean meren takana. Cersein Tyrionin hengestä asettamasta palkkiosta seuraa lukuisien viattomien kääpiökasvuisten murha.Martin, 2005: A Feast for Crows, ”Luku 17: Cersei IV”.

Lähteet

Viitteet

Luokka:Tulen ja jään laulu -kirjasarjan henkilöhahmot
Luokka:Televisiohahmot
Luokka:Kuvitteelliset murhaajat
Luokka:Kääpiöt